Pagoda
Pagoda est turris ordinibus multarum suggrundarum praeditis in Sinis, Iaponia, Corea, Vietnamia, Nepalia, Birmania, aliisque Asiae regionibus exstructa. Plurimae pagodae religioni prosunt, saepissime Buddhisticae, sed aliquando Taoisticae, et saepe in viharis aut in proximo aedificantur. Pagoda ex stupa Indiae antiquae orta est. Vocabulum pagoda in nonnullis civitatibus alias structuras religiosas attingit, praecipue in Cambodia et Vietnamia, ubi 'fanum' significare potest. Architecturalis stupae structura trans continentem Asiaticam extenditur, varias formas variarum regionum proprias suscipiens. Praeterea, multa campanilia Philippinica magnopere a pagodis propter operarios Sinicos ab Hispanis conductos moventur. Primus pagodarum finis erat reliquias scripturasque sacras conservare.